cyanic-selkie/wikianc huggingface dataset:
প্রকৌশলে নারীদের ইতিহাস
ঊনবিংশ শতাব্দী: প্রযুক্তিগত পেশায় প্রবেশ
ঊনবিংশ শতকে, যে সব নারী প্রকৌশল কাজের সাথে যুক্ত ছিলেন তাদের অনেকেরই গণিত বা বিজ্ঞানের উপর প্রাতিষ্ঠানিক প্রশিক্ষণ ছিল। লর্ড বায়রনের কন্যা অ্যাডা লাভলেসকে (১৮১৫-১৮৫২) চার্লস ব্যাবেজের প্রথম অ্যানালিটিকাল ইঞ্জিনের ব্যাপারে সহযোগিতা করার আগে গণিত বিষয়ে ব্যক্তিগতভাবে প্রশিক্ষণ দেয়া হয়েছিল। হার্থা মার্কস আর্টন (১৮৫৪-১৯২৩) ছিলেন একজন ব্রিটিশ প্রকৌশলী ও উদ্ভাবক, যিনি বৈদ্যুতিক আর্ক প্রজ্বলনের বিকাশে সহায়তা করেছিলেন। তিনি ১৮৮০ সালে ক্যামব্রিজে গণিত বিষয়ে অধ্যয়ন করেছিলেন। কিন্তু তাকে সেই সময় ডিগ্রী দিতে অস্বীকৃতি জানানো হয়, কারণ তখন সেখানে নারীদেরকে শুধুমাত্র সমাপ্তি সার্টিফিকেট প্রদান করা হত। এর ফলে তিনি লন্ডন বিশ্ববিদ্যালয়ে চলে যান, এবং ১৮৮১ সালে তাকে স্নাতক ডিগ্রি প্রদান করা হয়। একইভাবে, মেরি এঙ্গেল পেনিংটন (১৮৭২-১৯৫২) নামে একজন আমেরিকান রসায়নবিদ এবং হিমায়ন প্রকৌশলী ১৮৬২ সালে পেনসিলভেনিয়া বিশ্ববিদ্যালয়ে রসায়নে বি.এস ডিগ্রি অর্জনের সমস্ত শর্ত পূরণ করলেও তাকে কেবলমাত্র দক্ষতার সার্টিফিকেট প্রদান করা হয়।
আনুষ্ঠানিক প্রকৌশল ডিগ্রী লাভ না করা নারীরাও ঊনবিংশ শতকের প্রকৌশল কর্মকাণ্ডের সাথে অবিচ্ছেদ্যভাবে যুক্ত ছিলেন। এমিলি ওয়ারেন রোব্লিং, ব্রুকলিন সেতুর নির্মাণ পরিচালনাকের দায়িত্ব পালন করেন এবং ১৮৮৩ সালে উদ্বোধনী অনুষ্ঠানে প্রথম ব্যক্তি হিসেবে সেতুটি অতিক্রম করেন। রোব্লিংয়ের স্বামী ওয়াশিংটন রোবলিং, ব্রুক্লিন সেতুর প্রধান প্রকল্প প্রকৌশলী হিসাবে কাজ করতেন, কিন্তু তিনি ডিকম্প্রেশন সিকনেসে আক্রান্ত হয়ে অসুস্থ হয়ে পড়েন। স্বামীর অসুস্থতার পরে, এমিলি ওয়ারেন রোবলিং তার স্বামীর প্রকল্পের দায়িত্ব গ্রহণ করেন। এর জন্য তিনি নিজ উদ্যোগে বিভিন্ন উপাদানের বৈশিষ্ট্য, তারের নির্মাণ, ক্যাটেনারী রেখার হিসাব এবং অন্যান্য আরও অনেক বিষয় নিয়ে পড়াশুনা করেন।
বিংশ শতক: প্রকৌশল কার্যক্রমে প্রবেশ
ক্লেওন বেনেস্ট ১৯০৮ সালে রয়্যাল অটোমোবাইল ক্লাবের যান্ত্রিক পরীক্ষা লন্ডন ইনস্টিটিউটের সিটি অ্যান্ড গিল্ডস মোটর-ইঞ্জিনিয়ারিং পরীক্ষায় উত্তীর্ণ হন এবং ১৯১০ সালে পোর্টসমাউথ মিউনিসিপাল কলেজে তাপীয় ইঞ্জিনের পরীক্ষায় অংশ নেন। সি গ্রিফ পেশাদারী নাম ব্যবহার করে তিনি বেশ কয়েকটি প্রকৌশল প্রতিষ্ঠানে যোগদান করেন এবং মেফেয়ারে একটি উপদেষ্টা ব্যবসা প্রতিষ্ঠা করেন। এলিস পেরি ইউরোপের প্রথম আনুষ্ঠানিকভাবে স্বীকৃত মহিলা প্রকৌশলীদের মধ্যে একজন, যিনি গালওয়ের কুইন্স কলেজ থেকে 1১৯০৮ সালে প্রকৌশল ডিগ্রি অর্জন করেন। এলিসা লিওনিদা জাম্ফিরেসকিউ (১৮৮৭-১৯৭৩), বিজ্ঞানে মহিলাদের বিরুদ্ধে কুসংস্কারের কারণে, বুখারেস্ট, রোমানিয়ার  স্কুল অফ ব্রিজেস এন্ড রোডস কর্তৃক প্রত্যাখ্যাত হন। তবে, ১৯০৯ সালে, বার্লিনে রয়েল একাডেমি অব টেকনোলজিতে তাকে গ্রহণ করা হয়। তিনি ১৯২১ সালে বিশ্ববিদ্যালয় থেকে রসায়নে স্নাতক ডিগ্রি অর্জন  এবং সম্ভবত বিশ্বের প্রথম নারী প্রকৌশলী হয়ে ওঠেন।
গ্রাফিক্যাল ক্যালকুলেটরের আবিষ্কারক এডিথ ক্লার্ক ১৯১৮ সালে এমআইটির তড়িৎ প্রকৌশল বিভাগে ডিগ্রী অর্জনকারী প্রথম মহিলা ছিলেন। এছাড়াও তিনি আমেরিকান ইনস্টিটিউট অফ ইলেকট্রিক্যাল ইঞ্জিনিয়ার্সে (বর্তমান আইইইই) ভর্তি হওয়া প্রথম নারী ছিলেন। তিনি অস্টিনের টেক্সাস বিশ্ববিদ্যালয়ে পড়াশোনা করেন, যেখানে তিনি প্রকৌশল বিভাগের একমাত্র মহিলা শিক্ষক ছিলেন।
দ্বিতীয় বিশ্বযুদ্ধে নারীদের প্রকৌশল কার্যক্রম
দ্বিতীয় বিশ্বযুদ্ধে মার্কিন যুক্তরাষ্ট্রের প্রবেশের ফলে প্রকৌশল প্রতিভার ক্ষেত্রে একটি গুরুতর অভাব সৃষ্টি হয়েছিল, কারণ পুরুষেরা তখন যুদ্ধে যোগ দান করে এবং সে সময়েই যুদ্ধোপকরণ, রণতরী, এবং বিমানের উৎপাদনের চাহিদা তুমুলভাবে বেড়ে যায়। ইউ এস অফিস অফ এডুকেশন, বিজ্ঞান ও প্রকৌশল বিভাগের কয়েকটি কোর্স শুরু করে যা নারী ও পুরুষ উভয়ের জন্যই উন্মুক্ত ছিল।
মহিলাদের জন্য বেসরকারি কর্মসূচির মধ্যে জেনারেল ইলেকট্রিকে, গণিত ও পদার্থবিজ্ঞানের ডিগ্রীধারী মহিলাদের জন্য চাকরির পাশাপাশি প্রকৌশল প্রশিক্ষণ এবং কার্টিস-রাইট ইঞ্জিনিয়ারিং প্রোগ্রামের কার্টিস-রাইট ক্যাডেটস (উদাহরণস্বরূপ, রোজেলা ফেন্টন) অন্তর্ভুক্ত ছিল। প্রতিষ্ঠানটি কর্নেল, পেন স্টেট, পার্ডু, মিনেসোটা বিশ্ববিদ্যালয়, টেক্সাস ইউনিভার্সিটি, আরপিআই এবং আইওয়া স্টেট ইউনিভার্সিটির সাথে যৌথভাবে একটি প্রকৌশল পাঠ্যক্রম তৈরি করে যা ক্রমান্বয়ে ৬০০ এরও বেশি নারী ভর্তি করে। কোর্সটি দশ মাস স্থায়ী ছিল এবং প্রাথমিকভাবে বিমানের নকশা এবং উৎপাদনের উপর জোর দেয়।
থেলমা এস্ট্রিন (১৯২৪-২০১৪), ১৯৪২ সালে স্টিভেন ইনস্টিটিউট অব টেকনোলজিতে তিন মাস প্রকৌশল সহকারী কোর্সে অংশ নেন এবং উইসকনসিন বিশ্ববিদ্যালয় থেকে বিএসসি, এমএসসি এবং পিএইচডি ডিগ্রী অর্জন করেন। তিনি পরবর্তীতে কম্পিউটার বিজ্ঞান ও জৈব প্রকৌশলের জগতে অগ্রণী হয়ে ওঠেন
লোইস গ্রাহাম (১৯২৫-২০১৩) ১৯৪৬ সালে যুদ্ধের সময়ের একটি ত্বরিত প্রোগ্রামের মাধ্যমে, রেনসেলার পলিটেকনিক ইনস্টিটিউট থেকে স্নাতক হন এবং মার্কিন যুক্তরাষ্ট্রের ইলিনয় ইনস্টিটিউট অব টেকনোলজি থেকে প্রথম মহিলা হিসেবে যন্ত্র প্রকৌশলে পিএইচডি লাভ করেন (এমএস '৪৯, পিএইচডি '৫৯)।
যুদ্ধপরবর্তী যুগ
১৯৪৩ সালে ইউনাইটেড স্টেটস আর্মি ব্যালিস্টিক রিসার্চ ল্যাবরেটরির জন্য আর্টিলারি ফায়ারিং নকশা হিসাব করতে একটি ইলেকট্রনিক কম্পিউটার তৈরির জন্য পেনসিলভেনিয়া বিশ্ববিদ্যালয়ের মুর স্কুল অফ ইলেকট্রিক্যাল ইঞ্জিনিয়ারিং এ একটি গোপন প্রকল্পের অনুমোদন দেয়। এই প্রকল্পটি ১৯৪৬ সালে সম্পন্ন হয়, এবং ইলেকট্রনিক নিউমারিক্যাল ইন্টিগ্রেটার এন্ড কম্পিউটার বা এনিয়াক নামে হিসাবে পরিচিত হয়েছিল।
এনিয়াকের পূর্বে, মার্কিন সেনাবাহিনী কামানের গতিপথ নির্ণয় করার জন্য গণিতে প্রশিক্ষিত নারীদেরকে নিযুক্ত করে। এ কাজে তারা প্রথমে যান্ত্রিক ডেস্ক ক্যালকুলেটর এবং পরে ভানভেরার বুশ দ্বারা তৈরি ডিফারেনশিয়াল অ্যানালাইজার ব্যবহার করে। ১৯৪৫ সালে, এই গণনাকারীদের মধ্যে ক্যাথলিন ম্যাকনাল্টি (১৯২১-২০০৬), এনিয়াকের মূল প্রোগ্রামারদের মধ্যে একজন হিসেবে ফ্রান্সেস স্পেন্স (১৯২২-), বেটি হোলবার্টন (১৯১৭-২০০১), মারলিন ওয়েস্কফ, রুথ লিচারম্যান (১৯২৪-১৯৮৬), এবং বেটি জিন জেনিংস (১৯২৪-২০১১) এর সাথে যোগ দেন। পরে ম্যাকনাল্টি, হোলবার্টন, এবং জেনিংস ১৯৫০ এর দশকের প্রথম দিকে রিমিংটন র‍্যান্ড কর্পোরেশনের তৈরি প্রথম বাণিজ্যিক কম্পিউটার ইউনিভাকে (UNIVAC) কাজ করেন।
১৯৪৬ সালে, হ্যাটি স্কট পিটারসনকে সিভিল ইঞ্জিনিয়ারিংয়ের ডিগ্রী অর্জন করা প্রথম আফ্রিকান-আমেরিকান মহিলা বলে মনে করা হয়।
১৯৫০-১৯৭০ এর দশকে প্রকৌশল বিদ্যালয়গুলিতে সহশিক্ষার প্রতি বিরোধ
মার্কিন যুক্তরাষ্ট্র এবং সোভিয়েত ইউনিয়নের মধ্যে স্নায়ুযুদ্ধ এবং মহাকাশ প্রতিযোগিতার কারণে ১৯৫০ ও ১৯৬০ এর দশকে অতিরিক্ত প্রশিক্ষিত প্রকৌশলীদের জন্য চাহিদা তৈরি হয়। মার্কিন যুক্তরাষ্ট্রের অনেক প্রকৌশল বিদ্যালয় যা পূর্বে কেবল পুরুষ ছাত্রদের ভর্তি করত তারা স্বেচ্ছায় সহশিক্ষা কার্যক্রম শুরু করে। আরপিআই ১১৬ বছর ধরে একটি পুরুষ সর্বস্ব প্রতিষ্ঠান হিসাবে থাকার পর, ১৯৪০-এর দশকে অল্প সংখ্যক মহিলা শিক্ষার্থীকে ভর্তি করতে শুরু করে। জর্জিয়া টেক ১৯৫২ সালে কেবলমাত্র যে সকল বিষয় অন্যান্য রাষ্ট্র বিশ্ববিদ্যালয়ে পড়ানো হত না সেগুলোতে মহিলা প্রকৌশল শিক্ষার্থীদের ভর্তি করা শুরু করে। ১৯৬৮ সালে জর্জিয়ার টেক সমস্ত কোর্সে নারীদের ভর্তি হওয়ার সুযোগ দেয়।
১৮৭৩ সালে ম্যাসাচুসেটস ইনস্টিটিউট অফ টেকনোলজি (এমআইটি) অ্যালেন স্যালো রিচার্ডস (১৮৪২-১৯১১) প্রথম মহিলা শিক্ষার্থী হিসেবে স্নাতক ডিগ্রি অর্জন করেছিলেন, পরে তিনি এমআইটি তে প্রশিক্ষক হিসেবে যোগ দেন। যাইহোক, ১৯৬০ এর দশকে, মহিলা ছাত্রীদের আবাসন সমস্যার কারণে এমআইটি অল্প সংখ্যক মহিলা প্রকৌশলী ছাত্রীকে ভর্তি করে। ১৯৬৪ সালে ক্যাম্পাসের প্রথম মহিলা ছাত্রাবাস ম্যাককর্মিক হলের নির্মাণ সম্পন্ন হবার পর নারী ছাত্রীর সংখ্যা ব্যাপকভাবে বৃদ্ধি পেয়েছিল। ১৯৬০ ও ১৯৭০ এর দশকের শেষের দিকে নারীবাদের দ্বিতীয় তরঙ্গ আন্দোলনের দ্বারা উদ্বুদ্ধ হয়ে এমআইটির মিলেড্রেড ড্রেসেলহাউস এবং শিলা উইডনল সহ অন্যান্য নারী অনুষদ সদস্যরা, সক্রিয়ভাবে নারী প্রকৌশল শিক্ষাকে প্রচার করতে শুরু করেন।
মার্গারেট হ্যামিলটন ১৯৭০ এর দশকে তার কম্পিউটার ও অ্যারোস্পেস ইঞ্জিনিয়ারিংয়ের অবদানের জন্য স্মরণীয় হয়ে আছেন। এমআইটি ইন্সট্রুমেন্টেশন ল্যাবরেটরির সফটওয়্যার ইঞ্জিনিয়ারিং বিভাগের পরিচালক হ্যামিলটন অ্যাপোলো-১১ মিশনের জন্য অন-বোর্ড নির্দেশিকা কোড লেখার জন্য বিখ্যাত।
১৯৮০-১৯৯০ এর দশক
নারীদের জন্য অধিকতর প্রকৌশল প্রোগ্রাম খোলার ফলে, প্রকৌশল কর্মসূচিতে অন্তর্ভুক্ত নারীর সংখ্যা নাটকীয়ভাবে বৃদ্ধি পায়। যুক্তরাষ্ট্রে ১৯৮০ থেকে ১৯৯৪ সাল পর্যন্ত প্রকৌশলে বিএ / বিএস ডিগ্রিপ্রাপ্ত নারীদের সংখ্যা ৪৫ শতাংশ বৃদ্ধি পায়। যদিও, ১৯৮৪-১৯৯৪ এই সময়ে কম্পিউটার প্রকৌশলে বিএ / বিএস ডিগ্রি লাভ করা নারীদের সংখ্যা ২৩ শতাংশ হ্রাস পায় (১৯৮৪ সালে ৩৭ শতাংশ স্নাতক থেকে ১৯৯৪ সালে ২৮ শতাংশ)। এই অবস্থাটি ১৯৯৭ সালে কলোরাডো স্কুল অব মাইনস এর গণিত ও কম্পিউটার বিজ্ঞান বিভাগের অধ্যাপক ডঃ ট্রেসি ক্যাম্প এর একটি গবেষণাপত্র থেকে "দ্যা ইনক্রেডিবল শ্রিঙ্কিং পাইপলাইন" নামে পরিচিত হয়।
গবেষণাপত্রে উল্লেখিত এই ঘটনার কারণসমূহের মধ্যে কয়েকটি হল:
যুক্তরাষ্ট্র
ন্যাশনাল সায়েন্স ফাউন্ডেশনের গবেষণা অনুযায়ী, মার্কিন যুক্তরাষ্ট্রে কৌশল বিষয়ে বিএ / বিএস ডিগ্রিপ্রাপ্ত নারীদের সংখ্যা শতকরা ১৯৬৬ সালে ০.৪ শতাংশ থেকে ক্রমান্বয়ে বৃদ্ধি পেয়ে ২০০২ সালে ২০.৯ শতাংশে শীর্ষে পৌঁছায় এবং তারপর ২০০৮ সালে সামান্য কমে ১৮.৫ শতাংশ হয়। । তবে, "দ্যা ইনক্রেডিবল শ্রিঙ্কিং পাইপলাইন" এ নারীদের শিক্ষার যে ধারা চিহ্নিত হয়েছিল তা অব্যাহত রয়েছে। গণিত ও কম্পিউটার বিজ্ঞানের ক্ষেত্রে বিএ / বিএস ডিগ্রিপ্রাপ্ত নারীদের হার ১৯৮৫ সালে শতকরা ৩৯.৫ শতাংশে উন্নীত হয় এবং ২০০৮ সালে তা ক্রমান্বয়ে হ্রাস পেয়ে ২৫.৩ শতাংশে দাঁড়িয়েছে।
নারীদের প্রকৌশল বিষয়ে স্নাতকোত্তর ডিগ্রি প্রদানের হার শতকরা ১৯৬৬ সালে ০.৬ শতাংশ থেকে ২০০৮ সালে ক্রমান্বয়ে বেড়ে ২২.৯ শতাংশ হয়। একই সময়ে প্রকৌশল বিভাগের ডক্টরেট ডিগ্রিতে সম্মানিত নারীদের হার ০.৩ শতাংশ থেকে বেড়ে ২১.৫  শতাংশে উন্নীত হয়েছে।
অস্ট্রেলিয়া
অস্ট্রেলিয়ার প্রকৌশলীদের মাত্র ৯.৬% নারী এবং প্রকৌশল ডিগ্রি কোর্সে নারীদের অংশগ্রহণের হার ১৯৯০ এর দশকের পর থেকে প্রায় ১৪% অবধি রয়ে গেছে।
যুক্তরাজ্য
প্রযুক্তি প্রকৌশলে মহিলা স্নাতকের হার ১৯৮৪ সালে ৭ শতাংশ থেকে বেড়ে ২০১৮ সালের মধ্যে ১৪.৬ শতাংশ হয়েছে। অন্যদিকে শিল্পক্ষেত্রে নারী প্রকৌশলীদের অনুপাত এখনও কম, প্রায় ১১.৮% – যা ইইউয়ের মধ্যে সর্বনিম্ন।
হুপারি
হুপারি (Hupari) ভারতের মহারাষ্ট্র রাজ্যের কোলহাপুর জেলার একটি শহর।
জনসংখ্যার উপাত্ত
ভারতের ২০০১ সালের আদমশুমারি অনুসারে হুপারি শহরের জনসংখ্যা হল ২৮,২২৯ জন। এর মধ্যে পুরুষ ৫১% এবং নারী ৪৯%।
এখানে সাক্ষরতার হার ৭০%। পুরুষদের মধ্যে সাক্ষরতার হার ৭৬% এবং নারীদের মধ্যে এই হার ৬২%। সারা ভারতের সাক্ষরতার হার ৫৯.৫%, তার চাইতে হুপারি এর সাক্ষরতার হার বেশি।
এই শহরের জনসংখ্যার ১২% হল ৬ বছর বা তার কম বয়সী।
মুক্ত বাণিজ্য অঞ্চল
মুক্ত বাণিজ্য অঞ্চল বা রপ্তানি প্রক্রিয়াকরণ অঞ্চল (ইংরেজি: Free Trade Zone (FTZ) বা Export Processing Zone (EPZ)) একটি বিশেষ অর্থনৈতিক অঞ্চল। এমন একটি এলাকা যেখানে শুল্ক কর্তৃপক্ষের হস্তক্ষেপ ছাড়াই পণ্য অবতরণ, বহন, উৎপাদন বা পুন:সংযোজন, এবং পুন:রপ্তানি করা যায়। এটি বিদেশী বাণিজ্য অঞ্চল নামেও পরিচিত, এবং পূর্বে একে বিনামূল্যের বন্দর বলা হতো। শুধুমাত্র যখন সেসব পণ্য যেদেশে ওই বাণিজ্য অঞ্চল অবস্থিত সেখানকার ক্রেতাদের কাছে বিক্রির জন্য নেয়া তখন তার ওপর প্রযোজ্য হারে শুল্ক ধার্য হয়। মুক্ত বাণিজ্য অঞ্চলগুলো সাধারণত: বাণিজ্যের জন্য ভৌগলিকভাবে সুবিধাজন স্থান, যেমন: প্রধান সমুদ্রবন্দর, আন্তর্জাতিক বিমানবন্দর, এবং জাতীয় সীমান্ত - প্রভৃতি এলাকায় গড়ে তোলা হয়। এটি এমন একটি এলাকা যেখানে কিছু দেশ বাণিজ্য বাধাসমূহ কমাতে বা দূর করতে সম্মত হয়েছে।
জেনিফার লরেন্স
জেনিফার লরেন্স (ইংরেজি: Jennifer Shrader Lawrence; জন্ম: ১৫ অগাস্ট, ১৯৯০) একজন মার্কিন অভিনেত্রী। তার প্রথম উল্লেখযোগ্য অভিনয় ছিল দ্য বিং ইংভাল শো নামের একটী সিটকমে। এরপরে তিনি ২০০৮ সালে দ্য বার্নিং প্লেইন এবং ২০১০ সালে উইনটার’স বোন নামের দুইটি চলচ্চিত্রে অভিনয় করেন। এই চলচ্চিত্র দুটিতে অভিনয়ের জন্য তিনি অ্যাকাডেমি শ্রেষ্ঠ অভিনেত্রী বিভাগে একাডেমি পুরস্কারের মনোয়ন লাভ করেন। তিনি ছিলেন এই পুরস্কারের মনোয়ন পাওয়া দ্বিতীয় সর্বকনিষ্ঠ ব্যক্তি।
২২ বছর বয়সে লরেন্স টিফ্যানি ম্যাক্সওয়েলের নির্দেশনায় একটি রোমান্টিক কমেডি চলচ্চিত্র সিলভার লাইনিংস প্লেবুক-এ অভিনয় করেন। এই অভিনয়ের জন্যে তিনি দর্শকজনপ্রিয়তা এবং কয়েকটি পুরস্কার লাভ করেন। পুরস্কারের মধ্যে উল্লেখযোগ্য ছিল গোল্ডেন গ্লোব অ্যাওয়ার্ড ফর বেস্ট অ্যাক্ট্রেস এবং অ্যাওয়ার্ড ফর বেস্ট অ্যাক্ট্রেস। এই পুরস্কার জয়ের মাধ্যমে তিনি অস্কারে দ্বিতীয় সর্বকনিষ্ঠ সেরা অভিনেত্রীর খেতাব লাভ করেন। ২০১৩ সালে কমেডি ড্রামা অ্যামেরিকান হাসেল-এ অভিনয়ের জন্যে লরেন্স গোল্ডেন গোল্ডেন গ্লোব পুরস্কার, বাফটা অ্যাওয়ার্ড এবং তৃতীয়বারের মত অ্যাকাডেমি পুরস্কার জয় করেন। ফোর্বসম্যাগাজিনের তৈরী তালিকা অনুযায়ী জেনিফার লরেন্স ২০১৫ সালের সবচেয়ে বেশি পারিশ্রমিকপ্রাপ্ত অভিনেত্রী।
চান্দাই ইউনিয়ন
চান্দাই ইউনিয়ন বাংলাদেশের নাটোর জেলার বড়াইগ্রাম উপজেলার অন্তর্গত একটি ইউনিয়ন পরিষদ। এটি ১১৬.৫৫ কিমি২ (৪৫.০০ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২৫,৫৮৭ জন। ইউনিয়নটিতে মোট গ্রামের সংখ্যা ১৭টি ও মৌজার সংখ্যা ২১টি। ইউনিয়নটিতে বর্তমান চেয়ারম্যান মোছাঃ শাহানাজ পারভীন।
গ্রামসমূহ
চান্দাই ইউনিয়নে প্রায় ১৫টি গ্রাম রয়েছে।
শিক্ষা প্রতিষ্ঠান
চান্দাই ইউনিয়নে বেশ কিছু মানসম্মত স্কুল এবং কলেজ রয়েছে।
মাধ্যমিক বিদ্যালয়সমূহ:
সরকারি বিদ্যালয়সমূহ:
কলেজসমূহ:
দর্শনীয় স্থান
চান্দাই ইউনিয়নে দর্শনীয় স্থান তেমন নেই। তবে বেশ কয়েকটি ঐতিহাসিক স্থান রয়েছে।
২০০৮ গ্রীষ্মকালীন অলিম্পিকে মল্লক্রীড়া – মহিলাদের ডিসকাস থ্রো
যোগ্যতানির্ণায়ক মাপকাঠি ছিল (A মান) এবং (B মান)।
সময়তালিকা
সমস্ত সময় চীন প্রমাণ সময় (UTC+8)
রেকর্ড
এই প্রতিযোগিতার আগে বিশ্ব ও অলিম্পিক রেকর্ড নিচে দেওয়া হল।
করম নাচ
করম নাচ বা করম নৃত্য হলো মধ্য ও পূর্ব ভারতের একটি ঐতিহ্যবাহী নৃত্য, এটি প্রতি বছর করম পরবের সময় পরিবেশিত হয়। করম একটি জনপ্রিয় শারদীয় উৎসব, এটি ভাদ্র মাসের পার্শ্ব একাদশীতে অর্থাৎ শুক্লপক্ষের ১১তম দিন থেকে শুরু হয়। ছত্তিশগড়, ঝাড়খণ্ড, মধ্যপ্রদেশ, ওড়িশা ও পশ্চিমবঙ্গ রাজ্যে এই নৃত্যের প্রচলন রয়েছে। করম বা কর্ম শব্দ দ্বারা 'ভাগ্য' বোঝানো হয়।
আলসিবিয়াদে ফাঞ্চুল্লো আ স্কলা
আলসিবিয়াদে ফাঞ্চুল্লো আ স্কলা  (L'Alcibiade fanciullo a scola) হল একটি ইতালীয় সংলাপ। এই সংলাপটির রচয়িতার নাম জানা যায় না। ১৬৫২ সালে এটি প্রকাশিত হয়েছিল। সংলাপটি কিছুটা প্লেটোনিক সংলাপের অনুকরণে রচিত। এটি সমকামী সডোমির (পায়ুকামিতা) সমর্থনে রচিত হয়। সংলাপটির পটভূমি প্রাচীন এথেন্স। এই সংলাপের শিক্ষক চরিত্রটিকে সক্রেটিসের আদলে উপস্থাপনা করা হয়েছে। তিনি তার অন্যতম ছাত্র অ্যালসিবায়াডেসের সঙ্গে সম্পর্ক স্থাপন করতে চাইছিলেন। অ্যালসিবায়াডেস তার প্রস্তাবে সম্মত হচ্ছিলেন না। তিনি অলংকারের প্রয়োগ ও সোফিস্ট্রির সকল প্রকার কৌশল গ্রহণ করে তাকে নিরস্ত করার চেষ্টা করছিলেন। তার যুক্তি ছিল প্রকৃতি দেবী আমাদের যৌনাঙ্গগুলি দান করেছেন আমাদের নিজেদের উপভোগ করার জন্য। অন্য উপায়ে সেগুলি ব্যবহার করলে তারই অপমান করা হয়। তিনি গ্রিক পুরাণ ও সংস্কৃতি থেকে উদাহরণ দেখান। সেই সঙ্গে সদোম ও গোমোরাহ গল্প-ভিত্তিক উদাহরণও প্রদর্শন করেন। এই সংলাপটি হল "বালকামী স্বপ্নের একটি বলপূর্বক যাত্রা এবং বিংশ শতাব্দীর পূর্বে লিখিত এই বিষয়ের উপর সর্বাপেক্ষা সৎ ও সর্বাপেক্ষা দ্ব্যর্থতামুক্ত রচনা।" এটিকে বলা হয় "প্রথম সমকামী উপন্যাস।"
করম নাচ
এই লোকনৃত্যটি উপজাতিদের বিশ্বাস অনুযায়ী ভাগ্যের দেবতা হিসেবে বিবেচিত করম দেবতার পূজার সময় পরিবেশিত হয়। মানুষ ভাগ্যের দেবতাকে ভালো-মন্দের নিয়ন্ত্রক বলে মনে করে।
আলসিবিয়াদে ফাঞ্চুল্লো আ স্কলা
বহু বছর এই সংলাপটির রচয়িতার নাম রহস্যাবৃত ছিল। প্রথম দিকে এই রচনাটি পিয়েত্রো আরেন্টিনোর রচনা হিসেবে চিহ্নিত করা হত। কিনতি ১৮৮৮ সালে একটি নিবন্ধে অ্যাকিলি নেরি এই রচনার লেখক হিসেবে অ্যান্টোনিও রোক্কো নামে এক স্বাধীনচেতা যাজক ও দার্শনিককে চিহ্নিত করেন। এই ব্যক্তি জিওভান বাত্তিস্তা লোরেনডান কর্তৃক প্রতিষ্ঠিত অ্যাকাডেমিয়া ডেজিল ইনকগনিটি নামক সংস্থার সদস্য ছিলেন।
এই রচনাটি নির্লজ্জভাবে স্পষ্টভাষায় রচিত। বলা হয়ে থাকে, "লাম্পট্যবাদী ধারার অনুরূপ বইগুলির পরিপ্রেক্ষিতে একটি সংশয়বাদী দার্শনিক ধারার মূল অর্থে এই শব্দটিকে ব্যবহার করে এটি বোঝা আবশ্যক।"
করম নাচ
নৃত্যশৈলী
করম নাচে পুরুষ, মহিলা উভয়ই অংশগ্রহণ করে। নৃত্যে অংশগ্রহণকারীরা একজন আরেকজনের কোমরের চারপাশে তাদের বাহু জড়িয়ে ধরে একটি বৃত্ত গঠন করে। এই নৃত্য পরিবেশনের সময় চাল্লা, বারি ও ঝুমকির মতো বাদ্যযন্ত্র ব্যবহার করা হয়। এই নৃত্যের প্রধান বাদ্যযন্ত্র ঢোল বা স্থানীয়ভাবে পরিচিত 'তিমকি' নর্তকদের বৃত্তের মাঝখানে রাখা হয়, নর্তকরা এর দ্রুত-গতির বাজনার সাথে জোরালো ও উদ্দীপনার সাথে নাচে। নর্তকরা নিখুঁত ছন্দ ও শৈলীতে তাদের পা নাড়াচাড়া করে। নাচের সময় পুরুষরা এগিয়ে যায়, সেই সঙ্গে নারীরা মাটির দিকে নিচু হয়। করম নৃত্যে অংশগ্রহণের সময় উপজাতি পুরুষ ও মহিলারা তাদের ঐতিহ্যবাহী পোশাক ও গয়না পরিধান করে।
করম নাচের বেশ কয়েকটি প্রকারভেদ রয়েছে যার মধ্যে, একতারিয়া, লহকি, সিরকি ইত্যাদি উল্লেখযোগ্য।
অর্থনৈতিক ব্যবস্থা
থাম্ব|509x509পিক্সেল|একটি বন্ধ বাজার অর্থনীতির জন্য অর্থনৈতিক প্রবাহ ছড়িয়ে মডেল একটি অর্থনৈতিক ব্যবস্থা (অর্থনৈতিক ক্রম) একটি সমাজের মধ্যে প্রদত্ত পণ্য, সম্পদ বরাদ্দ এবং পণ্য ও পরিষেবাদি বিতরণ বা একটি প্রদত্ত ভৌগোলিক এলাকা। এতে বিভিন্ন প্রতিষ্ঠান, সংস্থাগুলি, সিদ্ধান্ত গ্রহণের প্রক্রিয়া এবং একটি নির্দিষ্ট সম্প্রদায়ের অর্থনৈতিক কাঠামো অন্তর্ভুক্ত যা খরচ নিদর্শন সমন্বয় অন্তর্ভুক্ত। এভাবে, একটি অর্থনৈতিক ব্যবস্থা একটি ধরনের সামাজিক ব্যবস্থা। উৎপাদন পদ্ধতি একটি সম্পর্কিত ধারণা। সমস্ত অর্থনৈতিক ব্যবস্থার তিনটি মৌলিক প্রশ্ন জিজ্ঞাসা করা হয়: কী উৎপাদন করতে হবে, কীভাবে উৎপাদন করতে হবে এবং কোন পরিমাণে এবং উৎপাদন উৎপাদনের জন্য কে অর্জন করবে।
অর্থনৈতিক ব্যবস্থার গবেষণায় কীভাবে এই বিভিন্ন সংস্থান ও প্রতিষ্ঠানগুলি একে অপরের সাথে সম্পর্কযুক্ত, কীভাবে তাদের মধ্যে এবং সিস্টেমের মধ্যে সামাজিক সম্পর্কগুলি (সম্পত্তি অধিকার এবং পরিচালনার কাঠামো সহ) তথ্য কীভাবে প্রবাহিত হয় তা অন্তর্ভুক্ত করে। অর্থনৈতিক ব্যবস্থার বিশ্লেষণ ঐতিহ্যগতভাবে দ্বিতত্ত্ব এবং বাজার অর্থনীতি এবং পরিকল্পিত অর্থনীতির মধ্যে এবং পুঁজিবাদ ও সমাজতন্ত্রের মধ্যে পার্থক্যগুলির তুলনায় তুলনামূলকভাবে দৃষ্টি নিবদ্ধ করে। তারপরে, অর্থনৈতিক সিস্টেমের শ্রেণীবিন্যাসগুলি অন্যান্য বিষয় এবং মডেলগুলি অন্তর্ভুক্ত করতে প্রসারিত হয়েছে যা ঐতিহ্যগত দ্বিতত্ত্বের সাথে সঙ্গতিপূর্ণ নয়। আজ বিশ্ব স্তরে অর্থনৈতিক প্রতিষ্ঠানের প্রভাবশালী রূপ বাজার ভিত্তিক মিশ্র অর্থনীতির উপর ভিত্তি করে।
সংক্ষিপ্ত বিবরণ
অর্থনৈতিক সিস্টেমগুলি জার্নাল অফ ইকোনমিক লিটারচার ক্লাসিফিকেশন কোডগুলিতে অন্তর্ভুক্ত, যার মধ্যে রয়েছে এমন সিস্টেমের গবেষণা অন্তর্ভুক্ত। একটি ক্ষেত্র যা তাদের মধ্যে কাটা তুলনামূলক অর্থনৈতিক ব্যবস্থা, যা বিভিন্ন সিস্টেমের নিম্ন উপসর্গগুলি অন্তর্ভুক্ত করেঃ
উপাদান
অর্থনৈতিক সিস্টেমের একাধিক উপাদান আছে। অর্থনীতির সিদ্ধান্ত গ্রহণের কাঠামোগুলি অর্থনৈতিক ইনপুট (উৎপাদনের কারণ), আউটপুট বিতরণ, সিদ্ধান্ত গ্রহণে কেন্দ্রীকরণের স্তর এবং এই সিদ্ধান্তগুলি কে ব্যবহার করে তা নির্ধারণ করে। সিদ্ধান্তগুলি শিল্প পরিষদের দ্বারা, সরকারি সংস্থা বা ব্যক্তিগত মালিকদের দ্বারা পরিচালিত হতে পারে। একটি অর্থনৈতিক ব্যবস্থা একটি সমাজ বা একটি প্রদত্ত ভৌগোলিক এলাকায় উৎপাদন, সম্পদ বরাদ্দ, বিনিময় এবং পণ্য ও পরিষেবা বিতরণের একটি সিস্টেম। এক দৃষ্টিতে, প্রতিটি অর্থনৈতিক ব্যবস্থা তিনটি মৌলিক ও পরস্পরবিরোধী সমস্যার সমাধান করার একটি প্রচেষ্টা উপস্থাপন করেঃ
প্রতিটি অর্থনীতি এইভাবে একটি সিস্টেম যা বিনিময়, উৎপাদন, বিতরণ এবং খরচ জন্য সম্পদ বরাদ্দ করা হয়। সিস্টেমটি হুমকি ও বিশ্বাসের সংমিশ্রণের মাধ্যমে স্থিতিশীল, যা প্রাতিষ্ঠানিক ব্যবস্থার ফলাফল। একটি অর্থনৈতিক সিস্টেম নিম্নলিখিত প্রতিষ্ঠানের সম্পত্তিঃ
শ্রেণীকরণ পদ্ধতি
অর্থনৈতিক পদ্ধতিগুলি সাধারণত উৎপাদনের মাধ্যমগুলির জন্য এবং তাদের প্রভাবশালী সম্পদ বরাদ্দকরণ ব্যবস্থার দ্বারা তাদের সম্পত্তি অধিকারের শাসন দ্বারা ভাগ করে নেওয়া হয়। বাজার বরাদ্দের সাথে ব্যক্তিগত মালিকানা একত্রিত অর্থনীতিগুলিকে "বাজার পুঁজিবাদ" বলা হয় এবং অর্থনীতি যা অর্থনৈতিক পরিকল্পনার সাথে ব্যক্তিগত মালিকানাকে একত্র করে "কমান্ড পুঁজিবাদ" বা ডিরিজিসে লেবেলযুক্ত হয়। অনুরূপভাবে, অর্থনৈতিক পরিকল্পনার সাথে উৎপাদনের মাধ্যমের সার্বজনীন বা সমবায় মালিকানাধীন মালিকানাগুলিকে মিশ্রিত করার পদ্ধতিগুলিকে "সমাজতান্ত্রিক পরিকল্পিত অর্থনীতি" বলা হয় এবং বাজারগুলির সাথে জনসাধারণের বা সমবায় মালিকানাধীন মালিকানাগুলিকে একত্রিত করা হয় "বাজার সমাজতন্ত্র" বলা হয়। কিছু দৃষ্টিকোণ এই মৌলিক নামকরণের উপর ভিত্তি করে অন্য ভেরিয়েবল অ্যাকাউন্টে যেমন অর্থনীতির মধ্যে শ্রেণী প্রক্রিয়াগুলি গ্রহণ করে। এটি কিছু অর্থনীতিবিদকে শ্রেণীবদ্ধ করতে পরিচালিত করে, উদাহরণস্বরূপ, সোভিয়েত ইউনিয়নের অর্থনীতি রাজনৈতিক পুঁজিবাদ হিসাবে বিশ্লেষণের উপর ভিত্তি করে যে শ্রমিকশ্রেণির পার্টি নেতৃত্বের দ্বারা শোষণ করা হয়েছিল। নামমাত্র মালিকানা দেখার পরিবর্তে, এই দৃষ্টিকোণটি অর্থনৈতিক উদ্যোগগুলির মধ্যে সাংগঠনিক রূপকে বিবেচনা করে।
সম্পদ বরাদ্দ প্রক্রিয়া দ্বারা
সম্পদ বরাদ্দকরণ পদ্ধতির মাপদণ্ড দ্বারা বিভক্ত মৌলিক এবং সাধারণ "আধুনিক" অর্থনৈতিক ব্যবস্থাগুলি হল:
রাজনৈতিক মতাদর্শ দ্বারা
অরাজকতা ও উদারতাবাদের বিভিন্ন ধারা বিভিন্ন অর্থনৈতিক ব্যবস্থাকে সমর্থন করে, যার মধ্যে সবগুলি খুব ছোট বা কোনও সরকারি জড়িত থাকে না। এই অন্তর্ভুক্ত:
অন্যান্য মানদণ্ড দ্বারা
কর্পোরেশন অর্থনৈতিক ব্যবসা প্রতিষ্ঠার জন্য ব্যবসা, শ্রম ও রাষ্ট্রীয় সুদ গ্রুপগুলির মধ্যকার আলোচনার সাথে অর্থনৈতিক ট্রিপার্টাইটকে বোঝায়, যা সাধারণত তাদের পেশাগত অনুমোদনের উপর ভিত্তি করে রাজনৈতিক গোষ্ঠীগুলিকে নিয়োগ করার জন্য।
কোন অর্থনীতির নির্দিষ্ট উপসেট, বা বিশেষ পণ্য, পরিষেবা, উৎপাদন কৌশল, বা নৈতিক নিয়মগুলিও "অর্থনীতি" হিসাবে বর্ণনা করা যেতে পারে। উদাহরণস্বরূপ, কিছু পদ নির্দিষ্ট ক্ষেত্রগুলিতে জোর দেয় বা বাহ্যিকভাবেঃ
পুঁজিবাদ
পুঁজিবাদ সাধারণত উৎপাদন (মূলধন) এবং সমন্বয়ের জন্য একটি বাজার অর্থনীতির ব্যক্তিগত মালিকানা বৈশিষ্ট্য। কর্পোরেট পুঁজিবাদ একটি পুঁজিবাদী বাজারকে নির্দেশ করে যা হায়ারারিক্যাল, আমলাতান্ত্রিক কর্পোরেশনের আধিপত্য দ্বারা চিহ্নিত।
১৬তম থেকে ১৮ শতকের মধ্যে পশ্চিম ইউরোপে মার্কেন্টিলিজম প্রভাবশালী মডেল ছিল। অর্থনৈতিক ও রাজনৈতিক পরিবর্তন বিশ্বব্যাপী decolonization ফলে ফলে সাম্রাজ্যবাদ এবং ঔপনিবেশিকতা উৎসাহিত। আধুনিক পুঁজিবাদ জাতীয় তুলনামূলক সুবিধা এবং বৃহত্তর, অধিক সার্বজনীন বাজারে স্কেলের অর্থনীতির কারণে বৃদ্ধি দক্ষতার সুবিধার জন্য মুক্ত বাণিজ্যের পক্ষে আগ্রহী। কিছু সমালোচকগণ নিরপেক্ষ উপনিবেশবাদ শব্দটিকে একটি মুক্ত বাজারে চলমান মাল্টি-ন্যাশনাল কর্পোরেশনগুলির মধ্যে ক্ষমতার ভারসাম্যহীনতার দিকে প্রয়োগ করেছেন। এটি উন্নয়নশীল দেশে আপাতদৃষ্টিতে দরিদ্র মানুষ।
মিশ্র অর্থনীতি
একটি "মিশ্র অর্থনীতি" এর কোন সুনির্দিষ্ট সংজ্ঞা নেই। তাত্ত্বিকভাবে, এটি এমন একটি অর্থনৈতিক ব্যবস্থাকে বোঝায় যা তিনটি বৈশিষ্ট্যকে একত্র করে: শিল্পের সার্বজনীন ও ব্যক্তিগত মালিকানা, অর্থনৈতিক পরিকল্পনা নিয়ে বাজার ভিত্তিক বরাদ্দ, বা রাষ্ট্রীয় হস্তক্ষেপের সাথে মুক্ত বাজার।
বাস্তবে, "মিশ্র অর্থনীতি" সাধারণত একটি প্রভাবশালী বেসরকারি খাতের পাশাপাশি উল্লেখযোগ্য রাষ্ট্র হস্তক্ষেপ এবং / অথবা বৃহত্তর পাবলিক সেক্টরের সাথে বাজার অর্থনীতির কথা বলে। প্রকৃতপক্ষে, মিশ্র অর্থনীতিগুলি স্পেকট্রামের এক প্রান্তে আরও ভারীভাবে জোর করে। "মিশ্র অর্থনীতি" হিসাবে বর্ণনা করা হয়েছে এমন উল্লেখযোগ্য অর্থনৈতিক মডেল এবং তত্ত্বগুলি নিম্নরূপ:
সমাজতন্ত্র
সমাজতন্ত্রের আসল ধারণাটি গণনা এবং আর্থিক মূল্যগুলির একক হিসাবে (অথবা প্রাকৃতিক ইউনিটের উপর ভিত্তি করে মূল্যনির্ধারণ) একক হিসাবে অর্থের প্রতিস্থাপন জড়িত, ব্যবসা এবং আর্থিক সিদ্ধান্তগুলি দ্বারা অর্থনীতি পরিচালনার জন্য প্রকৌশল এবং প্রযুক্তিগত মানদণ্ডের দ্বারা প্রতিস্থাপিত হয়। । মূলত, এর অর্থ হলো সমাজতন্ত্র পুঁজিবাদ এবং মূল্যবোধের চেয়ে বিভিন্ন অর্থনৈতিক গতিশীলতার অধীনে কাজ করবে। পরবর্তীকালে নিউক্লাসিকাল অর্থনীতিবিদ (সর্বাধিক উল্লেখযোগ্যভাবে ওস্কর ল্যাঞ্জ এবং আব্বা লারনার) দ্বারা গঠিত সমাজতন্ত্রের মডেলগুলি পরিকল্পনা সংস্থাগুলির অংশে বাজার ক্লিয়ারিংয়ের মূল্য অর্জনের জন্য একটি ট্রায়াল-এ-ত্রুটি পদ্ধতি থেকে প্রাপ্ত ধারণাগত মূল্যের ব্যবহার ভিত্তিক ছিল। সমাজতন্ত্রের এই মডেলগুলিকে "বাজার সমাজতন্ত্র" বলা হত কারণ তাদের বাজার, অর্থ এবং মূল্যের ভূমিকা অন্তর্ভুক্ত ছিল।
সমাজতান্ত্রিক পরিকল্পিত অর্থনীতির প্রাথমিক জোর দেওয়া হচ্ছে অর্থনৈতিক উৎপাদনের সরাসরি অর্থনৈতিক চাহিদা পূরণের জন্য উৎপাদন সমন্বয় করা, যা মুনাফার সিস্টেমের পরোক্ষ পদ্ধতির বিরোধিতা করে যেখানে সন্তোষজনক চাহিদাগুলি মুনাফা অর্জনের অধীনস্থ; এবং অর্থনীতির উৎপাদনশীল শক্তিকে আরও দক্ষ পদ্ধতিতে অগ্রসর করা, যখন অনুভূত সিস্টেমগত অযোগ্যতা (চক্রবৃদ্ধি প্রক্রিয়া) এবং অত্যধিক উৎপাদনের সংকট প্রতিরোধ করা যাতে উৎপাদন মূলধন সংশ্লেষের বিরুদ্ধে আদেশের বিরোধিতায় সমাজের চাহিদাগুলির সাপেক্ষে হয়।
একটি বিশুদ্ধ সমাজতান্ত্রিক পরিকল্পিত অর্থনীতি যা সম্পদ বরাদ্দকরণ, উৎপাদন এবং মান পরিমাপের মাধ্যমগুলির বিভিন্ন প্রক্রিয়াগুলিকে অন্তর্ভুক্ত করে, অর্থের ব্যবহারটি একটি ভিন্ন পরিমাপের মান এবং অ্যাকাউন্টিং সরঞ্জামের সাথে প্রতিস্থাপিত হবে যা কোন বস্তু বা সংস্থার সম্পর্কে আরো সঠিক তথ্য যুক্ত করবে। বাস্তবিকই, সাবেক সোভিয়েত ইউনিয়নের অর্থনৈতিক ব্যবস্থা এবং ইস্টার্ন ব্লক একটি কমান্ড অর্থনীতি হিসাবে পরিচালিত হয়েছিল, যার মধ্যে রাষ্ট্রীয় মালিকানাধীন উদ্যোগ এবং উপাদান ব্যালেন্স পদ্ধতি ব্যবহার করে কেন্দ্রীয় পরিকল্পনা সমন্বিত ছিল। এই অর্থনৈতিক সিস্টেমগুলি কতটা সমাজতন্ত্র অর্জন করেছে বা পুঁজিবাদের পক্ষে কার্যকর বিকল্পের প্রতিনিধিত্ব করেছে তা বিতর্কের বিষয়।
বিবর্তন অর্থনীতি
কার্ল মার্ক্সের অর্থনৈতিক উন্নয়নের তত্ত্ব অর্থনৈতিক প্রবৃদ্ধির প্রবর্তনের ভিত্তি ছিল। বিশেষ করে, ইতিহাসের উপর তার দৃষ্টিভঙ্গিতে উচ্চতর অর্থনৈতিক ব্যবস্থা নিম্নতর প্রতিস্থাপিত হবে। "অভ্যন্তরীণ" সিস্টেমগুলি "অভ্যন্তরীণ দ্বন্দ্ব" এবং "অকার্যকরতা" দ্বারা আবদ্ধ ছিল যা তাদেরকে দীর্ঘমেয়াদী ধরে বেঁচে থাকার "অসম্ভব" করে তোলে। মার্ক্সের পরিকল্পনায়, সামন্তবাদটি পুঁজিবাদ দ্বারা প্রতিস্থাপিত হয়েছিল, যা অবশেষে সমাজতন্ত্রের দ্বারা হ্রাস পাবে। জোসেফ Schumpeter অর্থনৈতিক উন্নয়নের একটি বিবর্তনমূলক ধারণা ছিল, কিন্তু মার্কস অসদৃশ তিনি উৎপাদনর অর্থনৈতিক পদ্ধতিতে গুণগত পরিবর্তন অবদান রাখতে শ্রেণী সংগ্রামের ভূমিকা উপর জোর দেওয়া। পরবর্তী বিশ্ব ইতিহাসে, মার্কসবাদী-লেনিনবাদী মতাদর্শের ভিত্তিতে কমিউনিস্ট রাজ্যগুলি ধসে পড়েছে বা তাদের কেন্দ্রীয় পরিকল্পিত অর্থনীতিগুলিকে বাজার-ভিত্তিক অর্থনীতির দিকে ধীরে ধীরে সংস্কার করেছে, উদাহরণস্বরূপ পিস্ট্রোয়িকা এবং সোভিয়েত ইউনিয়নের বিলুপ্তি, চীনা অর্থনৈতিক সংস্কার এবং ধান মী ভিয়েতনাম।
মূলধারার বিবর্তনীয় অর্থনীতি আধুনিক সময়ের অর্থনৈতিক পরিবর্তন অধ্যয়ন চালিয়ে যাচ্ছে। অর্থনৈতিক অর্থনীতির উদীয়মান ক্ষেত্রের মধ্যে বিবর্তনমূলক সিস্টেম হিসাবে অর্থনৈতিক ব্যবস্থা বোঝার ক্ষেত্রে নতুন করে আগ্রহ দেখা দিয়েছে।
সমাজের প্রসঙ্গ
একটি অর্থনৈতিক ব্যবস্থা সামাজিক ব্যবস্থার অংশ হিসাবে গণ্য করা যেতে পারে এবং উচ্চমানেরভাবে আইন ব্যবস্থা, রাজনৈতিক ব্যবস্থা, সাংস্কৃতিক ইত্যাদির সমান। নির্দিষ্ট মতাদর্শ, রাজনৈতিক ব্যবস্থা এবং নির্দিষ্ট অর্থনৈতিক ব্যবস্থাগুলির মধ্যে প্রায়ই একটি শক্তিশালী সম্পর্ক থাকে (উদাহরণস্বরূপ, "সাম্যবাদ" শব্দটির অর্থ বিবেচনা করুন)। বিভিন্ন অর্থনৈতিক ব্যবস্থা বিভিন্ন অঞ্চলে একে অপরের উপর চাপিয়ে দেয় (উদাহরণস্বরূপ, "মিশ্র অর্থনীতি" শব্দটি বিভিন্ন সিস্টেমের উপাদানগুলি অন্তর্ভুক্ত করার জন্য যুক্তিযুক্ত করা যেতে পারে)। বিভিন্ন পারস্পরিক একচেটিয়া আধিপত্য বিভাগ আছে।
আজারবাইজান-আর্জেন্টিনা সম্পর্ক
আজারবাইজান-আর্জেন্টিনা সম্পর্ক আজারবাইজান এবং আর্জেন্টিনা এর মধ্যকার বর্তমান এবং ঐতিহাসিক সম্পর্ককে নির্দেশ করে। আজারবাইজানের রাজধানী বাকুতে আর্জেন্টিনার একটি দূতাবাস রয়েছে। । এর পাশাপাশি আর্জেন্টিনার রাজধানী বুয়েনোস আইরেস-এ আজারবাইজানের একটি দূতাবাস রয়েছে।
ইতিহাস
আজারবাইজান পূর্বে সোভিয়েত ইউনিয়ন এর অন্তর্ভুক্ত ছিল। পরবর্তীতে সোভিয়েত ইউনিয়ন ভেঙ্গে, যে সকল স্বাধীন রাষ্ট্র গঠিত হয়, তার একটি হল আজারবাইজান।
১৯৯১ সালের ১৮ অক্টোবর, আজারবাইজানের পার্লামেন্ট একটি সাংবিধানিক প্রস্তাব অনুমোদন এবং গ্রহণ করে। যেই প্রস্তাবে সোভিয়েত ইউনিয়ন ভেঙ্গে আজারবাইজানের স্বাধীনতার ঘোষণা ছিল। পরবর্তীতে ১৯৯১ সালের ২৫ ডিসেম্বর এই স্বাধীনতার প্রক্রিয়া সম্পন্ন হয় এবং রাশিয়া ও আজারবাইজানসহ মোট ১৫ টি পৃথক স্বাধীন রাষ্ট্রের সৃষ্টি হয়।
২০১০ সালের অক্টোবর মাসে আর্জেন্টিনার রাজধানী বুয়েনোস আইরেসে আজারবাইজান তাদের দূতাবাস স্থাপন করে। যেটি ছিল, কোন দক্ষিণ আমেরিকার দেশে আজারবাইজানের প্রথম। ২০১১ সালের সেপ্টেম্বর মাসে, আজারবাইজানের স্বাধীনতার ২০ বছরপূর্তি উপলক্ষ্যে, আর্জেন্টিনার পার্লামেন্টের সদস্যদের একটি প্রতিনিধিদল আজারবাইজান সফরে যান। ২০১২ সালে, আর্জেন্টিনা, আজারবাইজানের রাজধানী বাকুতে তাদের স্থায়ী দূতাবাস স্থাপন করে। ২০১২ সালের মার্চ মাসে, আর্জেন্টিনার পররাষ্ট্র মন্ত্রী হেইক্টর তিমারম্যান, আজারবাইজানে একটি রাষ্ট্রীয় সফরে যান এবং সেই সফরে তিনি আজারবাইজানের রাষ্ট্রপতি ইলহাম আলিয়েভ এর সাথে বৈঠক করেন। সেই বছরের জুলাই মাসে, আজারবাইজানের পররাষ্ট্র মন্ত্রী এলমার মাম্মাদিয়ারোভ, দ্বিতীয়বারের মত রাষ্ট্রীয় সফরে আর্জেন্টিনা যান।
২০১৪ সালে, বুয়েনোস আইরেস এর স্থানীয় প্রশাসন, শহরের একটি স্কয়ারের নাম "রিপাবলিক অব আজারবাইজান" রাখার খসড়া পরিকল্পনা বাতিল করে। এই বিতর্কিত পরিকল্পনাটি আর্জেন্টিনায় অবস্থিত আর্মেনীয় সম্প্রদায়ের মধ্যে ব্যাপক উত্তেজনার সৃষ্টি করে।
বাণিজ্য এবং দ্বিপাক্ষিক সম্পর্ক
২০১৫ সালে, আজারবাইজান এবং আর্জেন্টিনা এর মধ্যকার মোট বাণিজ্যের পরিমাণ ছিল ১০.৬ মিলিয়ন (১.০৬ কোটি) মার্কিন ডলারের। আজারবাইজানে, আর্জেন্টিনার প্রধান রপ্তানি পণ্য হল, মদ্যপণ্য এবং ঔষধ। অপরদিকে আর্জেন্টিনায়, আজারবাইজানের প্রধান রপ্তানি পণ্য হল তেল। ২০১৪ সালে, উভয় দেশই কারিগরি সমন্বয় বৃদ্ধি এবং মহাকাশ খাতে পারস্পরিক সমন্বয় বৃদ্ধির ব্যাপারে একমত হয়।
মালাজগির্দ‌ের যুদ্ধ
মালাজগির্দে‌র যুদ্ধ ১০৭১ সালের ২৬ আগস্ট বর্তমান তুরস্কের মাশ প্রদেশের মালাজগির্দ‌ের নিকটে সেলজুক সাম্রাজ্য ও বাইজেন্টাইন সাম্রাজ্যের মধ্যে সংঘটিত হয়। এই যুদ্ধে বাইজেন্টাইনরা পরাজিত হয় এবং সম্রাট চতুর্থ রোমানোস বন্দী হন যার ফলে আনাতোলিয়া, আর্মেনিয়ায় বাইজেন্টাইন কর্তৃত্ব হ্রাস পায় এবং আনাতোলিয়া তুর্কিদের হস্তগত হওয়ার পথ প্রশস্ত হয়।
মালাজগির্দ‌ে পরাজয় বাইজেন্টাইনদের জন্য বিপর্যয় সৃষ্টি করে। এর ফলে গৃহযুদ্ধ ও অর্থনৈতিক সংকট দেখা দেয় ফলে বাইজেন্টাইন সাম্রাজ্যের সীমান্ত রক্ষার সক্ষমতা হ্রাস পায়। ফলে তুর্করা ব্যাপক সংখ্যায় মধ্য আনাতোলিয়ায় প্রবেশ করতে থাকে। ১০৮০ সাল নাগাদ প্রায় এলাকা সেলজুক তুর্কিরা অধিকার করে নেয়। আভ্যন্তরীণ গোলযোগ দূর করে বাইজেন্টিয়ামে স্থিতিশীলতা আনার জন্য প্রথম আলেক্সিওসের তিন দশক সময় লেগেছিল। ইতিহাসবিদ থমাস এসব্রিজ বলেন: "১০৭১ সালে সেলজুকরা মালাজগির্দে‌র যুদ্ধে (পূর্ব এশিয়া মাইনরে) একটি রাজকীয় বাহিনীকে ধ্বংস করে, এবং ইতিহাসবিদরা একে গ্রীকদের জন্য ভয়াবহ বিপর্যয় হিসেবে আর না ধরলেও এটি ছিল একটি যন্ত্রণাদায়ক বিপত্তি।" ইতিহাসে এই প্রথম কোনো বাইজেন্টাইন সম্রাট একজন মুসলিম সম্রাটের কাছে বন্দী হন।
পটভূমি
মধ্যযুগে বাইজেন্টাইন সাম্রাজ্য শক্তিশালী থাকা সত্ত্বেও নবম কনস্টান্টাইন এবং দশম কনস্টান্টাইনের শাসনামলে সামরিক দুর্বলতার কারণে এর অবনতি শুরু হয়। প্রথম আইজ্যাকের দুই বছরের সংক্ষিপ্ত শাসনামলে সেনাবাহিনীর সংস্কারের ফলে পতন কিছুটা দীর্ঘা‌য়িত হয়। নবম কনস্টান্টাইনের শাসনামলে সেলজুক তুর্কিরা আর্মেনীয় রাজধানী আনি অধিকারের প্রচেষ্টা চালালে বাইজেন্টাইনরা সর্বপ্রথম সেলজুকদের সাথে জড়িয়ে পড়ে। কনস্টান্টাইন সেলজুকদের সাথে চুক্তি করেন এবং তা ১০৬৪ সাল পর্যন্ত টিকে ছিল। এরপর তারা আনি অধিকার করে এবং ১০৬৭ সালে কায়সারিয়াসহ আর্মেনিয়ার বাকি অংশ অধিকার করে নেয়।
১০৬৮ সালে চতুর্থ রোমানোস ক্ষমতালাভ করেন এবং দ্রুত কিছু সামরিক সংস্কারের পর সেলজুকদের বিরুদ্ধে অভিযানের জন্য ম্যানুয়েল কোমনেনাসকে দায়িত্ব দেন। ম্যানুয়েল সিরিয়ার মানবিজ দখল করেন। এরপর তিনি কোনিয়ায় একটি তুর্কি আক্রমণ প্রতিহত করেন, কিন্তু এরপর সুলতান আল্প আরসালানের কাছে পরাজিত ও বন্দী হন। সাফল্য সত্ত্বেও আল্প আরসালান ১০৬৯ সালে বাইজেন্টাইনদের সাথে একটি শান্তিচুক্তি করেন। এসময় মিশরের ফাতেমীয়রা তার প্রধান প্রতিপক্ষ হয়ে উঠেছিল।
১০৭১ সালের ফেব্রুয়ারি রোমানোস চুক্তি নবায়নের জন্য আল্প আরসালানের কাছে দূত পাঠান। সুলতান এতে সম্মতি দেন। এডেসার অবরোধ তুলে নিয়ে তিনি ফাতেমীয়দের অধিকারে থাকা আলেপ্পোর দিকে যাত্রা করেন। রোমানোস হৃত দুর্গ পুনরুদ্ধারের জন্য আর্মেনিয়ার দিকে একটি বৃহদাকার বাহিনী নিয়ে যাত্রা করেন, ফলে শান্তিচুক্তি ভেঙে যায়।
যুদ্ধের পূর্ব অবস্থা
এশিয়া মাইনরের মধ্য দিয়ে যাত্রা দীর্ঘ ও কষ্টসাধ্য ছিল। নিজের বিলাসবহুল লাগেজ আনার ফলে সেনাদের ভেতরে রোমানোসের জনপ্রিয়তা হ্রাস পায়। এছাড়াও তার ফ্রাঙ্ক যোদ্ধাদের লুঠতরাজের কারণে স্থানীয় জনসাধারণও কষ্ট ভোগ করছিল এবং তিনি তাদের পদচ্যুতও করেননি। তারা ১০৭১ সালের জুন মাসে থিওডসিওপোলিস পৌছায়। সেখানে সম্রাটের কয়েকজন সেনাপতি সেলজুক এলাকায় প্রবেশ করে অভিযান চালানো এবং আল্প আরসালান প্রস্তুত হওয়ার পূর্বে তাকে পরাস্ত করার পরামর্শ দেন। অন্যদিকে নিকেফোরাস ব্রাইয়েন্নিয়াসসহ অন্যান্যরা অপেক্ষা করার এবং নিজেদের অবস্থান শক্তিশালী করার প্রস্তাব দেন। কিন্তু শেষপর্যন্ত এগিয়ে যাওয়ার সিদ্ধান্ত হয়।
আল্প আরসালান দূরে আছেন বা এগিয়ে আসছেন না এমন ধরে নিয়ে রোমানোস ভান হ্রদের দিকে অগ্রসর হন। তিনি দ্রুত মালাজগির্দ‌ অধিকার করতে পারবেন ধারণা করেছিলেন। আল্প আরসালান ইতিমধ্যেই এই এলাকায় ছিলেন। তার সাথে তার মিত্ররা এবং আলেপ্পো ও মসুলের ৩০,০০০ অশ্বারোহী সৈনিক ছিল। আল্প আরসালানের পদক্ষেপ সম্পর্কে রোমানোস ওয়াকিবহাল না থাকলেও আল্প আরসালানের গুপ্তচররা রোমানোসের সঠিক অবস্থান বের করে ফেলে।
রোমানোস তার সেনাপতি জোসেফ টারকেনিওটেসকে কিছু নিয়মিত সৈনিক, ভারানজিয়ান এবং পেচেং ও ফ্রাঙ্ক যোদ্ধা নিয়ে খলিয়াতের দিকে অগ্রসর হওয়ার নির্দেশ দেন এবং নিজে বাকি বাহিনীকে নিয়ে মালাজগির্দে‌র দিকে অগ্রসর হন। এর ফলে বাহিনীর সক্ষমতা অর্ধেক হয়ে যায়। মুসলিম সূত্র অনুযায়ী জোসেফ টারকেনিওটেসকের বাহিনীকে আল্প আরসালান পরাজিত করেছিলেন। তবে রোমান সূত্রে এই বিষয়ে কোনো উল্লেখ নেই।
যুদ্ধ
যুদ্ধের দিন সকালে আল্প আরসালান তার সেনাবাহিনীকে তলব করেন এবং কাফনের সাদা কাপড় গায়ে দিয়ে বক্তব্য প্রদান করেন। এর দ্বারা তিনি যুদ্ধে নিহত হতে প্রস্তুত এই বার্তা প্রদান করতে চেয়েছিলেন। রোমানোস তখন টারকেনিওটেসের পরাজয় সম্পর্কে জানতেন না এবং মালাওগির্দে‌র দিকে অগ্রসর হন। ২৩ আগস্ট তিনি সহজে মালাজগির্দ‌ অধিকার করেন। সেলজুক তীরন্দাজরা প্রচন্ড আক্রমণ করে তার জবাব দেয়। পরের দিন ব্রাইয়েন্নিসের একটি অনুসন্ধানকারী দল সেলজুকদের সেনাবাহিনী দেখতে পায় ফলে তারা মালাজগির্দে‌ পিছু হটে। রোমানোস আর্মেনীয় সেনাপতি বাসিলাকিসকে কিছু অশ্বারোহীসহ প্রেরণ করেন কারণ তার ধারণা ছিল এটি আল্প আরসালানের পুরো বাহিনী নয়। অশ্বারোহী দলটি সেলজুকদের কাছে ধ্বংস হয় এবং বাসিলাকিস বন্দী হন। রোমানোস তার সেনাদের বিন্যস্ত করেন এবং বাহিনীর বাম অংশকে ব্রাইয়েন্নিসের অধীনে প্রেরণ করেন। তারা দ্রুতগতিতে অগ্রসর হওয়া সেলজুকদের হাতে প্রায় আবদ্ধ হয়ে পড়ছিল তাই আরো একবার পিছু হটতে বাধ্য হয়। সেলজুকরা নিকটস্থ পাহাড়ে সারা রাত গোপনে অবস্থান করছিল ফলে রোমানরা পাল্টা আক্রমণ করতে সক্ষম হয়নি।
২৫ আগস্ট রোমানোসের তুর্কি যোদ্ধারা দলত্যাগ করে। এরপর সেলজুকদের পাঠানো শান্তিপ্রস্তাব রোমানোস ফিরিয়ে দেন। তিনি সামরিক পন্থায় পূর্বাঞ্চলের প্রতিপক্ষকে ধ্বংস করতে চাইছিলেন। সম্রাট সে অঞ্চলে অনুপস্থিত টারকেনিওটেসকে তলব করেন। সেদিন দুইপক্ষে কোনো লড়াই হয়নি। ২৬ আগস্ট বাইজেন্টাইন সেনারা বিন্যস্ত হয়ে তুর্কি অবস্থানের দিকে যাত্রা করে। বাহিনীর মধ্যভাগে সম্রাট, বাম অংশে ব্রাইয়েন্নিস ও ডান অংশে থিওডর এলায়াটেস নেতৃত্বে ছিলেন। এই সময় একজন তুর্কি সৈনিক আল্প আরসালানকে বলে, "আমার সুলতান, শত্রু সেনারা অগ্রসর হচ্ছে", এবং প্রতিউত্তরে আল্প আরসালান বলেন, "তাহলে আমরাও তাদের দিকে অগ্রসর হচ্ছি"। এন্ড্রোনিকাস ডকাস পেছনের দিকে রিজার্ভ বাহিনীর নেতৃত্বে দিচ্ছিলেন। চার কিলোমিটার দূরে সেলজুকরা অর্ধ চন্দ্রাকার ফর্মে‌শনে বিন্যস্ত হয়। বাইজেন্টাইনরা কাছাকাছি আসার পর সেলজুক তীরন্দাজরা তাদের আক্রমণ করে; সেলজুক সেনাদের অর্ধচন্দ্র বিন্যাসের মধ্যভাগ ক্রমাগত পিছিয়ে আসতে থাকে এবং পার্শ্ব‌ভাগ দুটি বাইজেন্টাইনদের ঘিরে ফেলতে থাকে।
বাইজেন্টাইনরা এগিয়ে গিয়ে বিকাল শেষ হওয়ার পূর্বে আল্প আরসালানের শিবিরের নিকটে পৌছে যায়। তবে তীরের আঘাতে সবচেয়ে বেশি ক্ষতিগ্রস্ত বাহিনীর ডান ও বাম অংশগুলি সেলজুকদের সাথে লড়াইয়ের সময় ভেঙে পড়ে। সেলজুক অশ্বারোহীরা সহজে তাদের পরাস্ত করতে সক্ষম হয়। রোমানোস যুদ্ধ এড়িয়ে রাতের বেলা পিছিয়ে আসতে বাধ্য হন। তবে বাহিনীর ডান অংশ নির্দেশ ভুল বোঝে এবং ডকাস সম্রাটের আদেশ অমান্য করেন ও সম্রাট পিছিয়ে আসার সময় তাকে রক্ষা না করে মালাজগির্দ‌ের বাইরে পিছিয়ে আসেন। বাইজেন্টাইনদের এই ভুলবোঝাবুঝির সময় সেলজুকরা সুযোগ গ্রহণ করে আক্রমণ করে। বাইজেন্টাইন বাহিনীর ডান অংশ প্রায় বিধ্বস্ত হয়ে পড়ে, তাদের ধারণা হয়েছিল যে আর্মেনীয় বা সহায়ক তুর্কিরা দলত্যাগ করেছে। কিন্তু মূলত আর্মেনীয়রা প্রথমে দলত্যাগ করে এবং সহায়ক তুর্কিরা শেষপর্যন্ত অনুগত ছিল। ব্রাইয়েন্নিওসের অধীনে বাহিনীর বাম অংশ কিছু বেশি সময় অবস্থান ধরে রাখতে পেরেছিল কিন্তু তারাও শেষপর্যন্ত বিধ্বস্ত হয়। সম্রাট ও ভারানজিয়ান গার্ডসহ বাইজেন্টাইনদের মধ্যভাগের অবশিষ্টরা সেলুজুকদের দ্বারা অবরুদ্ধ হয়ে পড়ে। রোমানোস আহত অবস্থায় বন্দী হন। এছাড়া বাইজেন্টাইন বাহিনীর পেশাদার মূল অংশ ভোর নাগাদ সম্পূর্ণ বিধ্বস্ত হয়।
রোমানোসের বন্দীত্ব
বন্দী হওয়ার পর সম্রাট রোমানোসকে আল্প আরসালানের সামনে আনা হয়। তবে সুলতান প্রথমে একথা বিশ্বাস করতে চাননি যে বন্দী ব্যক্তিটি সম্রাট রোমানোস। একটি বিখ্যাত আলাপ এই সময় সংঘটিত হয়েছে বলে জানা যায়:
আল্প আরসালান তার সাথে ভালো আচরণ করেন এবং যুদ্ধের পূর্বের সন্ধি পুনর্বহাল করেন।
মুক্তি পেয়ে ফিরে আসার পর রোমানোসের শাসন সমস্যাগ্রস্ত হয়ে পড়ে। ডকাস পরিবারের বিরুদ্ধে তিনি তিনবার যুদ্ধ করে পরাজিত হন। ক্ষমতাচ্যুত হওয়ার পর তাকে অন্ধ করে প্রটি দ্বীপে নির্বাসিত করা হয়। অন্ধ করে দেয়ার সময়ের ক্ষত থেকে তৈরি ইনফেকশনের কারণে শীঘ্রই তিনি মারা যান।
ফারগানা কিপচাক ভাষা
ফারগানা কিপচাক বা কিপচাক উজবেক একটি বিলুপ্ত তুর্কীয় ভাষা যেটি অতীতে মধ্য এশিয়ার ফারগানা উপত্যকায় ব্যবহৃত হতো। এটি পূর্ব কিপচাক থেকে অষ্টম শতাব্দীর মাঝামাঝি সময়ে বিভক্ত হয়েছিল (দক্ষিণের আলতাই ভাষা সম্ভবত আরও পুর্বেই বিভক্ত হয়েছিল)। অন্যান্য পূর্ব কিপচাক উপভাষাগুলি আধুনিক কিরগিজ ভাষার জন্ম দিয়েছে। ফারগানা প্রদেশের কিছু অঞ্চলে কিপচাকের বৈশিষ্ট্য দেখা যায়, বিশেষত ধ্বনিগঠনে। এই অঞ্চলগুলি হলো বাগদাদ, বুভায়দা, উচকোপ্রিক এবং পার্শ্ববর্তী অঞ্চলগুলির কিছু অংশ। ইয়েভগেনি পোলিভানভের মতে, ১৯২০-র দশকের শেষের দিক অবধিও ফেরগানা কিপচাক পৃথক ভাষা হিসাবে বিদ্যমান ছিল। আলেকজান্দার সামোয়লোভিচের সর্বশেষ গবেষণা অনুযায়ী, ফারগানা কিপচাকদের কিছু বংশধর নিজেদের উজবেক, কাজাখ বা কিরগিজ জাতিগুলিরে থেকে স্বাধীন একটি পৃথক জাতিগত গোষ্ঠী হিসাবে শনাক্ত করে থাকে। কিছু আধুনিক ফারগানা কিপচাক উপভাষা তুর্কীয় ভাষাসমূহের কিপচাক-নোগায় গোষ্ঠীর সাথে নিবিড়ভাবে সম্পর্কিত বলে মনে হয়।
দ্রবীভূত ভার
দ্রবীভূত ভার হল একটি প্রবাহের মোট পলির বোঝার অংশ যা দ্রবীভূত হয়ে বাহিত হয়, বিশেষত রাসায়নিক আবহবিকার থেকে দ্রবীভূত আয়ন। নদীর নিকাশী অববাহিকা থেকে মোট সরানো সামগ্রীর মধ্যে এটিই প্রধান, এর সাথে আর থাকে জলে ভাসন্ত কণা এবং নদীগর্ভের ভার। দ্রবীভূত ভার হিসাবে বহন করা উপাদানের পরিমাণ সাধারণত ভাসন্ত কণার চেয়ে অনেক কম, যদিও এটি সবসময় ঘটেনা, বিশেষত যখন উপলভ্য নদী প্রবাহ বেশিরভাগ ক্ষেত্রে যখন সেচ বা শিল্পের জন্য ব্যবহার করা হয়। কোনও ভূভাগ থেকে সংগ্রীহিত মোট প্রবাহ সামগ্রীর উল্লেখযোগ্য অংশ দ্রবীভূত ভারে থাকে, প্রবাহের জলের রসায়ন এবং জীববিজ্ঞান নিয়ন্ত্রণে এর গঠন জানা গুরুত্বপূর্ণ। দ্রবীভূত ভার মূলত রাসায়নিক আবহবিকারের হার দ্বারা নিয়ন্ত্রিত হয়। এটি আবার নির্ভর করে জলবায়ু এবং আবহাওয়া, যেমন আর্দ্রতা ও তাপমাত্রার উপর। ক্ষয়ীভবন, অনাচ্ছাদন এবং অতীতের জলবায়ু পুনর্গঠন করা ইত্যাদি অনেক প্রয়োজনীয় ভূতাত্ত্বিক ক্ষেত্রে দ্রবীভূত ভারের উপযোগিতা রয়েছে।
পরিমাপ কৌশল
সাধারণত কোনও নদী থেকে জলেরর নমুনা গ্রহণ করে এবং তার উপর বিভিন্ন বৈজ্ঞানিক পরীক্ষা চালিয়ে দ্রবীভূত ভারের পরিমাপ করা হয়। প্রথমে নমুনার পি.এইচ, পরিবাহিতা, এবং বাইকার্বনেট ক্ষারত্ব পরিমাপ করা হয়। এরপরে, জলে ভাসন্ত অবক্ষেপণ দূর করার জন্য নমুনাগুলি পরিস্রাবিত করা হয় এবং অণুজীব বৃদ্ধি রোধ করতে ক্লোরোফরম দিয়ে নমুনা সংরক্ষণ করা হয়। অন্য নমুনা হাইড্রোক্লোরিক অ্যাসিড দিয়ে অম্লযুক্ত করে দ্রবীভূত আয়নের অবক্ষেপন রোধ করা হয়। তারপরে, প্রতিটি দ্রাবকের ঘনত্ব নির্ধারণের জন্য বিভিন্ন রাসায়নিক পরীক্ষা করা হয়। উদাহরণস্বরূপ, সোডিয়াম এবং পটাশিয়াম আয়নগুলির ঘনত্ব নির্ধারণ করা যায় শিখা আলোকমিতি দিয়ে, আবার ক্যালসিয়াম এবং ম্যাগনেসিয়াম আয়নের ঘনত্ব মাপা যায় পারমাণবিক শোষণ বর্ণালী দিয়ে।
জলবায়ু পুনর্গঠন
দ্রবীভূত ভার মাটি গঠনের হার এবং রাসায়নিকের ক্ষয়ীভবনের অন্যান্য প্রক্রিয়া সম্পর্কে মূল্যবান তথ্য সরবরাহ করতে পারে। বিশেষত, দ্রবীভূত ভার এবং শক্ত অবস্থায় যে ভার ছিল তাদের অন্তর ভূপৃষ্ঠের ক্ষয়ের গতিশীলতা নির্ধারণে সহায়ক। এছাড়াও, দ্রবীভূত ভার অতীতে পৃথিবীর জলবায়ু পুনর্গঠনের জন্য ব্যবহার করা যেতে পারে। কারণ যে কোনও প্রবাহের দ্রবীভূত ভারের জন্য রাসায়নিক আবহবিকার প্রধান অবদান। সিলিকেট শিলার রাসায়নিক আবহবিকার বায়ুমণ্ডলে কার্বন ডাই অক্সাইড শোষণের প্রাথমিক উপাদান, কারণ বায়ুমণ্ডলীয় কার্বন ডাই অক্সাইড কার্বনেট – সিলিকেট চক্রের মাধ্যমে কার্বনেট শিলা তে রূপান্তরিত হয়। বায়ুমণ্ডলে কার্বন ডাই অক্সাইড ঘনত্ব গ্রীনহাউজ প্রতিক্রিয়ার প্রাথমিক নিয়ন্ত্রক, যা পৃথিবীর তাপমাত্রা নির্ধারণ করে।
অনাচ্ছাদন
অনাচ্ছাদন প্রক্রিয়া হল পৃথিবীর ভূভাগের শীর্ষ স্তরের অবক্ষয়। অনাচ্ছাদনের হার সরাসরি পরিমাপ করার পক্ষে খুব কম হয় বলে, একে পরোক্ষভাবে মাপা যায়। যে অঞ্চলের অনাচ্ছাদন পরিমাপ করতে হবে সেই অঞ্চলের প্রবাহের পলল ভার পরিমাপের মাধ্যমে এটি নির্ধারণ করা যেতে পারে। এটি সম্ভব কারণ যে কোনও উপাদান যখন কোনও স্রোতের একটি নির্দিষ্ট বিন্দুর মধ্য দিয়ে যায় তখন ধরতে হবে সেই উপাদানটি নিশ্চিতভাবে সেই প্রবাহের উজানের দিকে নিকাশী অববাহিকার কোনও জায়গা থেকে আগত। ভূসংস্থানীয় উচ্চতা বাড়ার সাথে সাথে মোট প্রবাহ ভারে দ্রবীভূত ভারের অবদান হ্রাস পায়, কারণে খাড়া পৃষ্ঠতলে, বৃষ্টির ধারার শিলায় অনুপ্রবেশের সম্ভাবনা কম, এর ফলে কম রাসায়নিক আবহবিকার হয়, যা দ্রবীভূত ভার হ্রাস করে।
লবণ রফতানি
জলের মাধ্যমে সমুদ্রে, বা নদী অববাহিকায় স্থলে ঘেরা হ্রদে লবণ বহনের প্রক্রিয়াটিকে লবণের রফতানি বলা হয়। যখন পর্যাপ্ত লবণের রফতানি হয় না, নদীর অববাহিকা অঞ্চল ধীরে ধীরে লবণাক্ত মাটি এবং / অথবা ক্ষারীয় মাটি তে রূপান্তরিত হয়, বিশেষত নিম্ন অঞ্চলে এই ঘটনা ঘটে।
তথ্যসূত্র
USGS CMG InfoBank: Suspended and Dissolved Loads
শাংগো প্যাটারা
শাংগো প্যাটারা (ইংরেজি: Shango Patera) হল বৃহস্পতির প্রাকৃতিক উপগ্রহ আইয়োর একটি প্যাটারা (স্ক্যালোপ-আকৃতির প্রান্তভাগ-যুক্ত এক ধরনের জটিল অভিঘাত গহ্বর)। এটির ব্যাস প্রায় ৯০ কিলোমিটার এবং স্থানাংক । প্যাটারাটির নামকরণ করা হয়েছে ইয়োরুবা ঝঞ্ঝাদেবতা শাংগোর নামানুসারে। ২০০০ সালে ইন্টারন্যাশনাল অ্যাস্ট্রোনমিক্যাল ইউনিয়ন নামটি অনুমোদন করে। স্কাইথিয়া মনসের উত্তরে অবস্থিত শাংগো প্যাটারার দক্ষিণপশ্চিমে রয়েছে আমিরানি উদ্গীরণ কেন্দ্র এবং দক্ষিণপূর্বে রয়েছে গিশ বার প্যাটারা, গিশ বার মনস ও এস্তান প্যাটারা।
২০০১ থেকে ২০০৭ সালের মধ্যে শাংগো প্যাটারার পৃষ্ঠভাগের উল্লেখযোগ্য পরিবর্তন ঘটেছিল। এই প্যাটারার ভূমিভাগ এবং শাংগোর দক্ষিণপশ্চিমের লাভা প্রবাহটি গ্যালিলিও অভিযানের সমাপ্তি ও ২০০৭ সালের ফেব্রুয়ারিতে নিউ হোরাইজনস ফ্লাইবাইয়ের মধ্যবর্তী সময়ে উল্লেখযোগ্য পরিমাণে অন্ধকারাচ্ছন্ন হয়ে পড়ে।
দ্য স্কুল ফর গুড অ্যান্ড ইভিল (উপন্যাস)
দ্য স্কুল ফর গুড অ্যান্ড ইভিল হল ২০১৩ সালে সোমান চাইনানি রচিত একটি কাল্পনিল রূপকথার উপন্যাস। এটি দ্য স্কুল ফর গুড অ্যান্ড ইভিল সিরিজের প্রথম উপন্যাস এবং একই সাথে চাইনানির প্রথম উপন্যাস। নিজেকে রাজকুমারী মনে করা এক সুন্দর মেয়ে সোফি এবং তার অদ্ভুতদর্শন বন্ধু অগাথাকে একদিন স্কুল ফর গুড অ্যান্ড ইভিলের স্কুলমাস্টার অপহরণ করে সেই স্কুলে নিয়ে যাওয়ার মাধ্যমে উপন্যাসটির সূচনা হয়েছে। কিন্তু যখন তাদের ভাগ্য উল্টে যায় এবং আগাথাকে স্কুল ফর গুড-এ নিয়ে যাওয়া হয় এবং সোফিকে স্কুল ফর ইভিল-এ নিয়ে যাওয়া হয় তখন তাদের বন্ধুত্ব পরীক্ষার সম্মুখীন হয়।
হার্পারকলিন্স বইটি প্রথম মার্কিন যুক্তরাষ্ট্রে ১৪ মে ২০১৩ তারিখে প্রকাশ করে। বইটি একই বছরের ৬ জুন যুক্তরাজ্যে প্রকাশিত হয়। বইটির পাঁচটি সিক্যুয়েল রয়েছে এবং নেটফ্লিক্স বর্তমানে উপন্যাসটির উপর ভিত্তি করে একটি চলচ্চিত্র তৈরি করছে।
বইটি সমালোচকদের নিকট হতে ইতিবাচক পর্যালোচনা পেয়েছে। সমালোচকগণ লেখকের বুদ্ধিমত্তা এবং উপন্যারের কাহিনীর অদ্ভুততার প্রশংসা করেছে।
কাহিনীসংক্ষেপ
গ্যাভালডন গ্রামে প্রতি ৪ বছর পরপর ১২ বছর বা তার বেশি বয়সের দুটি শিশুকে পার্শ্ববর্তী এন্ডলেস উডসে অপহরণ করে নিয়ে যাওয়া হয়। অপহৃত শিশুদের স্কুল ফর গুড অ্যান্ড এভিল-এ নিয়ে যাওয়া হয়। সেখানে তারা রূপকথার গল্পের নায়ক বা খলনায়ক হওয়ার প্রশিক্ষণ নেয়। যদিও বেশিরভাগ লোকই অজানা শক্তিকে ভয় পায় কিন্তু সুন্দরী সোফি রাজকন্যা হওয়ার জন্য অপহৃত হতে চায়। অপরদিকে তার বন্ধু আগাথা দেখতে কুৎসিত বলে সবাই তাকে স্কুল ফর ইভিলের যথোপযুক্ত প্রার্থী হিসাবে বিবেচনা করে। তারপর অপহরণের দিনে সোফি এবং আগাথা দুজনেই অপহৃত হয়।
ক্লাসে যোগ দিতে জোর করা হলেও আগাথা তার বেশিরভাগ ক্লাস ফাঁকি দেয় কিন্তু একসময় আবিষ্কার করে যে সে অন্যের মনের ইচ্ছা শুনতে ও ইচ্ছাপূরণ করতে পারে। একটি স্টিমফে (কঙ্কালের পাখি) করে স্কুল মাস্টারের টাওয়ারে যাওয়ার পরে সোফি এবং আগাথা একটি রূপকথার গল্পে আটকা পড়ে যায়। তারা ভুল জায়গায় ছিল তা প্রমাণ করার জন্য স্কুল মাস্টার তাদের একটি ধাঁধা দেয়। স্কুলের একটি সমাবেশ ব্যাহত করার পরে আগাথাকে তার ঘরে আবদ্ধ করে রাখা হয় এবং সোফিকে ডুম রুমে পাঠানো হয়, যেখানে একটি দানব তার চুল কেটে ফেলে। ক্রোধে সোফি প্রতিশোধ হিসাবে ঐ দানবকে হত্যা করে। তারা অবশেষে ধাঁধার উত্তর খুঁজে পায় এবং তা হলো প্রকৃত ভালোবাসার চুমু। সোফিকে টেড্রোসের চুম্বন পেতে সাহায্য করার জন্য আগাথা তেলাপোকার ছদ্মবেশে সোফির ক্লাসে সঙ্গ দেয় এবং সোফিকে সাহায্য করে। আগাথার সাহায্য নিয়ে সোফি তার ক্লাসে ভাল করতে শুরু করে এবং বিদ্যালয়ের সেরা শিক্ষার্থী হয়ে ওঠে।
পটভূমি
চেনানি যখন যুবক ছিলেন তখন তার কাছে শুধুমাত্র একটি টিভি সেট এবং ডিজনি অ্যানিমেটেড ফিল্মের ভিএইচএস টেপ ছিল। আট বছর বয়স পর্যন্ত তিনি সেগুলোই দেখেছেন। তিনি বলেছেন যে তিনি গল্প বলা এবং রূপকথার বিষয়ে যা শিখেছেন তা ডিজনি থেকেই শিখেছেন।
কলেজে পড়ার সময় চেনানি রূপকথার গল্প সম্পর্কে আরও জানেন এবং মূল গল্প আর ডিজনির গল্পের মধ্যে পার্থক্য দেখে মুগ্ধ হন। চাইনানি বুঝেছিলেন ডিজনি তুলনামূলক জটিল আর ভয়ঙ্কর মূল রূপকথার গল্প বেশ পরিবর্তন করে তরুণ দর্শকের উপযোগী করার কাজ করে। দ্য স্কুল ফর গুড অ্যান্ড ইভিল বইয়ে তিনি পাঠকগণকে মূল রূপকথার গল্পের স্বাদ দিতে চেয়েছিলেন। চাইনানি বর্ণনা করেছেন যে তিনি আসলে একটি নতুন রূপকথার গল্প তৈরি করতে চেয়েছিলেন যা নতুন পাঠকদের পুরোনো রূপকথার গল্পের মতোই একটা স্বাদ দেবে।
২০১০ সালের জুন মাসে পরিচালক হিসেবে তার প্রথম চলচ্চিত্র লাভ ম্যারেজ তৈরি শেষ করার সময় চাননানি প্রথম দ্য স্কুল ফর গুড অ্যান্ড ইভিল উপন্যাসের গল্পটি ভাবেন। তিনি শুরুতে এটিকে চিত্রনাট্য হিসাবে তৈরির কাজ শুরু করেছিলেন কিন্তু পরে উপলব্ধি করেন যে এটি একটি উপন্যাস হলে সবচেয়ে ভালো হবে। মার্কিন যুক্তরাষ্ট্রে বইটি ২০১৩ সালের ১৪ মে প্রকাশিত হয়। বইটি যুক্তরাজ্যে একই বছরের ৬ জুন প্রকাশিত হয়েছিল। প্রকাশের প্রথম সপ্তাহের মধ্যেই বইটিদ্য নিউ ইয়র্ক টাইমস বেস্ট সেলার বইয়ের তালিকায় ৭ম স্থান দখল করে।
প্রচার
দ্য স্কুল ফর গুড অ্যান্ড ইভিল ২০১৩ সালের সবচেয়ে প্রত্যাশিত উপন্যাসগুলোর একটি ছিলো।
অনুবাদ
২০১৯ সালের ৮ অক্টোবরের মধ্যেই বইটি ২৮টি ভাষায় অনুবাদ করা হয়েছে। ২০২০ সালের মে নাগাদ বইটি অন্তত ৩০টি ভাষায় অনূদিত হয়েছে। যেসব ভাষায় অনুবাদের স্বত্ত্ব বিক্রি করা হয়েছে সেগুলোর মধ্যে রয়েছে চীনা, তাইওয়ানীয়, চেক, স্লোভাক, লিথুয়ানীয়, ইতালীয়, ব্রাজিলীয় পর্তুগিজ, ইউরোপীয় পর্তুগিজ, রুশ, হিব্রু, গ্রীক, ফরাসি, ইন্দোনেশীয়, থাই, স্পেনীয়, জার্মান, নরওয়েজীয় এবং বুলগেরীয় ভাষা।
সিক্যুয়েল
২০১৪ সালের ১৫ এপ্রিল এ ওয়ার্ল্ড উইদাউট প্রিন্সেস শিরোনামের বইটির একটি সিক্যুয়াল প্রকাশিত হয়। পরের বছরের ২১ জুলাই দ্য লাস্ট এভার আফটার প্রকাশিত হয়। কুয়েস্ট ফর গ্লোরি প্রকাশিত হয় ২০১৭ সালের ১৯ সেপ্টেম্বর। তারপরে ২০১৯ সালের ৫ মার্চ প্রকাশিত হয় এ ক্রিস্টাল টাইম এবং ২০২০ সালের ২ জুন প্রকাশিত হয় ওয়ান ট্রু কিং।
অভিযোজন
বইটি প্রকাশের অল্প সময়ের মধ্যেই ইউনিভার্সাল স্টুডিও বইটিকে চলচ্চিত্রে রূপান্তর করার স্বত্ত্ব অর্জন করে। ২০২০ সালে নেটফ্লিক্স পল ফিগকে পরিচালক হিসেবে নিযুক্ত করে সিনেমা তৈরির দায়িত্ব দেয়। ২০২০ সালের ১৮ ডিসেম্বর সোফিয়া ওয়াইলি এবং সোফিয়া অ্যান কারুসোকে প্রধান চরিত্রে অভিনয় করার জন্য নেওয়া হয়। চলচ্চিত্রটি ২০২২ সালের ২১ অক্টোবর মুক্তি পাবে।
হ্যামিল্টন, বার্মুডা
হ্যামিল্টন যুক্তরাজ্যের অধীনস্থ সামুদ্রিক অঞ্চল বার্মুডার রাজধানী ও প্রধান বন্দর। এটি পশ্চিম আটলান্টিক মহাসাগরের গ্রেট সাউন্ড বাহুর পূর্ব প্রান্তে বৃহত্তর বার্মুডা দ্বীপের একটি গভীর জলের পোতাশ্রয়ের (হ্যামিল্টন পোতাশ্রয়) উত্তর উপকূলে অবস্থিত। এখানে ২০১৬ সালের হিসাব অনুযায়ী ৮৫৪ জন অধিবাসী বাস করে। জনসংখ্যার বিচারে এটি বিশ্বের ক্ষুদ্রতম রাজধানী শহরগুলির একটি।
১৭৯০ সালে ১৪৫ একর জমির উপরে ভবিষ্যৎ রাজধানী হিসেবে হ্যামিল্টন লোকালয়টিকে প্রতিষ্ঠার কাজ শুরু করা হয় ও ১৭৯৩ সালে এটিকে নথিভুক্ত করা হয়। বার্মুডার তৎকালীন গভর্নর বা প্রশাসক হেনরি হ্যামিল্টনের নামে শহরের নামকরণ করা হয়। ১৮১৫ সালে বিদ্যমান ঐতিহাসিক রাজধানী সেন্ট জর্জ শহরের পরিবর্তে হ্যামিল্টন শহরকে ঔপনিবেশিক রাজধানীর মর্যাদা দান করা হয়। ১৮৯৭ সালে এটিকে নগরী বা সিটি-র মর্যাদা দান করা হয়। ব্যবসা ও কর্মসংস্থান চাঙা করার লক্ষ্যে ১৯৫৬ সালে এর বন্দর আন্তর্জাতিক জাহাজের জন্য উন্মুক্ত (শুল্ক ও করমুক্ত) করে দেওয়া হয়।
হ্যামিল্টন বার্মুডার প্রধান বন্দরগুলির একটি। এটি দেশটির অর্থনৈতিক কেন্দ্র ও পর্যটকদের জন্য অন্যতম গন্তব্যস্থল। পর্যটন শহরটির অর্থনীতির মেরুদণ্ড। শহরের মূল সড়কের ধার ধরে অবস্থিত ঘাটে প্রমোদতরীগুলি নোঙর ফেলে। সাধারণত প্রমোদতরীতে করেই পর্যটকরা বেড়াতে আসে। এছাড়া শহর থেকে ১৩ কিলোমিটার উত্তর-পূর্বে একটি আন্তর্জাতিক বিমানবন্দর আছে।
হ্যামিল্টনের ভবনগুলি সাধারণত প্যাস্টেল রঙে রঞ্জিত থাকে। এগুলির ছাদগুলি স্থানীয় প্রবাল দিয়ে তৈরি ও সাদা রঙে রঞ্জিত। চার্চ স্ট্রিট সড়কে নব্য-গোথিক স্থাপত্যশৈলীতে নির্মিত একটি বড় মহাগির্জা বা ক্যাথেড্রাল (১৯১১ সালে প্রতিষ্ঠিত) আছে। এর কাছেই সেশন্‌স হাউস ভবনে সংসদ, সর্বোচ্চ আদালত এবং বিচার বিভাগীয় কার্যালয়গুলি অবস্থিত। পার-লা-ভিল উদ্যানে বার্মুডা গ্রন্থাগার ও ঐতিহাসিক সমিতি জাদুঘরটি দাঁড়িয়ে আছে। নগরভবনে একটি শিল্পকলা প্রদর্শনী কক্ষ আছে। প্রাচীন হ্যামিল্টন দুর্গ ও এর প্রতিরক্ষা প্রাচীরগুলিও দর্শনীয়। বার্মুডার সামরিক স্থাপনাগুলিও হ্যামিল্টনে অবস্থিত। শহরের পূর্বে প্রস্পেক্ট ক্যাম্প নামক স্থানে ব্রিটিশ সেনাবাহিনীর রক্ষীসেনাদের প্রধান কার্যালয়টি অবস্থিত। অতীতে হ্যামিল্টনের ভবনগুলির উচ্চতার উপরে কড়াকড়ি থাকলেও বর্তমানে বহুতল উচ্চ ভবন নির্মাণের অনুমোদন দেওয়া হয়েছে। ফলে শহরের চেহারা পাল্টাতে শুরু করেছে।
বিষুবরেখা থেকে বেশ উত্তরে ৩২ ডিগ্রি উত্তর অক্ষাংশে অবস্থিত হলেও উপসাগরীয় সমুদ্রস্রোত ও আটলান্টিক মহাসাগরের প্রভাবের কারণে এখানকার জলবায়ু অপেক্ষাকৃত উষ্ম ও মৃদু প্রকৃতির। গ্রীষ্মকালগুলি উষ্ণ ও আর্দ্র; শীতকাল বলতে কিছু নেই। সারা বছরই বৃষ্টিপাত হয়, কোনও শুষ্ক মৌসুম নেই।
লিগপার্স
লিগপার্স বা মউভ (, mohv ;, mawv) হলো এক ধরনের ফিকে রক্তবেগুনী রঙ। অক্সফোর্ড ইংলিশ ডিকশনারি অনুসারে রঙের নাম হিসাবে মউভ শব্দটির প্রথম ব্যবহার হয়েছিল ১৭৯৬-৯৮ সালে, তবে ১৮৫৯ সালের আগে এর ব্যবহার খুবই বিরল বলে মনে হয়। রঙটির অপর একটি নাম হলো ম্যালো (mallow), ইংরেজিতে রঙ হিসাবে ম্যালো শব্দটির প্রথম সংগৃহীত ব্যবহার শুরু হয়েছিল ১৬১১ সালে। ম্যালো হলো একধরনের ফুল যার ফরাসি নাম মউভ। অপরদিকে লিগপার্স একটি আফ্রিকান ভাষার শব্দ। লিগপার্স, ম্যালো ও মউভ ছাড়াও এটি বিভিন্ন ভাষায় মালভা বা ম্যালভা নামেও পরিচিত।